EkBass/fiwiki-20250220-pages-articles huggingface dataset:
Kansainvälinen säteilysuojelukomissio

Kansainvälinen säteilysuojelukomissio (ICRP, International Commission on Radiological Protection) on vuonna 1928 perustettu riippumaton, tieteellinen säteilyturvallisuuden asiantuntijajärjestö. Sen tehtävänä on edistää yleistä säteilyturvallisuutta, alan tieteellistä tutkimusta ja etenkin määrittää kansainvälisesti, lähes universaalisti noudatettuja säteilyturvallisuuden suosituksia ja normeja. ICRP toimii yhteistyössä alan muiden tieteellisten organisaatioiden kuten YK:n alaisten IAEA:n ja UNSCEAR:n sekä OECD:n ydinenergiajärjestö NEA:n kanssa, sekä kansallisten säteilyturvallisuusviranomaisten kuten suomen Säteilyturvakeskuksen kanssa. ICRP:n muodostavat sitä johtava 12-jäseninen komissio, tieteellinen sihteeristö ja neljä pysyvää komiteaa, jotka ovat: *Säteilyn vaikutusten komitea *Säteilyannoskomitea *Lääketieteellisen säteilysuojelun komitea *Suositusten soveltamisasioiden komitea ICRP:n suositukset summaavat alan tieteellistä tietoa ja ne ovat lähes universaalisti hyväksyttyjä. Lähes kaikkien maiden säteilylainsäädäntö perustuu ICRP:n suosituksille. == Aiheesta muualla == *ICRP:n kotisivut Luokka:Kansainväliset järjestöt
Amfitrite

Merenjumalatar Amfitrite () oli kreikkalaisessa mytologiassa merenjumala Poseidonin vaimo ja Tritonin äiti. Roomalaisessa mytologiassa hänet korvasi Salacia, Neptunuksen vaimo. Hän oli yksi nereideistä, viidestäkymmenestä merenneidosta, jotka joidenkin tarujen mukaan olivat Nereuksen ja Doriksen tyttäriäHesiodos, Jumalten synty 240–264 (engl. käännös). Toisaalla hänen mainitaan olevan Okeanoksen ja Tethyksen tytär ja siten okeanidiApollodoros, Kirjasto 1.2.2 (engl. käännös). Kuvataiteessa Amfitrite kuvataan Poseidonin rinnalla, joko istumassa valtaistuimella tai merihevosten vetämissä vaunuissa. Hän on pukeutuneena ylvääseen viittaan ja koristaa hiuksensa kalaverkoilla. Toisinaan hiuslaitteen kruunaa ohimolle kiinnitetty hummerin saksi. == Populaarikulttuurissa == * Stephen Hillenburgin televisiosarjassa Paavo Pesusieni Amfitrite on Neptunuksen vaimo. == Lähteet == Luokka:Nereidit Luokka:Okeanidit
Ionisoivan säteilyn vaikutusten tieteellinen komitea

Ionisoivan säteilyn vaikutusten tieteellinen komitea (UNSCEAR, engl. United Nations Scientific Commitee on the Effects of Atomic Radiation) on Yhdistyneiden kansakuntien ionisoivan säteilyn vaikutusten tieteellinen komitea. Sen on perustanut YK:n yleiskokous vuonna 1955 tutkimaan säteilyn vaikutuksia ihmiseen ja ympäristöön. Nykyään UNSCEAR:ia pidetään alansa johtavana asiantuntijajärjestönä. Komitea koostuu tiedemiehistä 21 maasta: Argentiinasta, Australiasta, Belgiasta, Brasiliasta, Britanniasta, Egyptistä, Indonesiasta, Intiasta, Japanista, Kanadasta, Kiinasta, Meksikosta, Perusta, Puolasta, Ranskasta, Ruotsista, Saksasta, Slovakiasta, Sudanista, Venäjältä sekä Yhdysvalloista. UNSCEAR:n komitean toimintaa tukee sihteeristö, joka sijaitsee Wienissä. Komitean työ keskittyy lähinnä säteilyturvallisuusalan tieteellistä tutkimusta summaavien YK:n yleiskokoukselle osoitettujen raporttien tuottamiseen. UNSCEAR:n raportteja pidetään yleisesti alan tutkijoiden konsensusjulkaisuina. == Aiheesta muualla == * UNSCEAR:n kotisivut Luokka:Kansainväliset järjestöt Luokka:Komiteat Luokka:Yhdistyneiden kansakuntien yleiskokouksen alaiset toimielimet Luokka:Sähkömagneettinen säteily
Haarusanikkaiset

Haarusanikkaiset (Psilophytina, Psilotophytina) on yksi sanikkaisten neljästä alakaaresta ja samalla niistä kaikkein pienin ja alkeellisin. Haarusanikkaisiin kuuluu kaksi sukua, joista Psilotum käsittää kaksi ruohomaista kuivien trooppisten seutujen lajia ja Tmesipteris 12–13 Australiassa, Uudessa-Seelannissa ja Uudessa-Kaledoniassa esiintyvää epifyyttistä lajia. Monet kasvitieteilijät pitävät haarusanikkaisia alkeellisimpina nykyään elävinä putkilokasveina, sillä niillä ei ole lainkaan juuria tai lehtiä. Lehtien sijaan niillä on pienet lehtimäiset ulokkeet, joiden sisällä ei ole johtojänteitä, kuten oikeilla lehdillä. Juurien sijaan niillä on maavarsi, joka on yhteydessä mykorritsaan eli sienijuureen. Kolme itiöpesäkettä ovat yhdistyneet pienen varsimaisen ulokkeen päähän. Haarusanikkaisille on ominaista sukupolvenvuorottelu ja pientä maavarren palasta muistuttava suvullisen polven alkeisvarsikko on korkeintaan kahden millimetrin kokoinen. Haarusanikkaisten luokittelu on yhä ristiriitainen, eikä ryhmältä ole löytynyt fossiileja. Ryhmä on ollut tapana erottaa muista sanikkaisryhmistä, mutta DNA-tutkimukset ovat osoittaneet, että haarusanikkaiset saattavat myös olla hyvin yksinkertaisia saniaisia. Eräät lähteet sisällyttävät haarusanikkaisiin myös käärmeenkielikasvit (Ophioglossaceae). == Lähteet == Luokka:Sanikkaiset
Kronos

Kronos () oli kreikkalaisessa mytologiassa vahvin titaaneista. Kukistettuaan isänsä Uranoksen leikkaamalla irti tämän peniksen Kronos nousi maailman valtiaaksi. Kronos nai sisarensa Rhean ja heidän lapsiaan olivat Hestia, Demeter, Hera, Haades, Poseidon ja Zeus. Tietäen kohtalon määränneen, että yksi hänen lapsistaan tulee kukistamaan hänet, Kronos nieli lapsensa, mutta Rhea toimitti Zeuksen turvaan. Myöhemmin Rhea petkutti Kronoksen oksentamaan nielemänsä lapset. Zeuksen johdolla lapset lopulta kukistivat Kronoksen ja sulkivat hänet sekä muut titaanit Tartarokseen. Siellä fuuriat eli raivottaret kiduttavat häntä ikuisesti Kreikan mytologian mukaan. Kronos tunnettiin Roomassa Saturnuksena. == Lähteet == == Aiheesta muualla == Luokka:Titaanit Luokka:Seulonnan keskeiset artikkelit
NEA

NEA () on OECD:n ydinenergiajärjestö. Se palvelee OECD:n jäsenmaita tieteellisenä ja alan kehitystä tukevana asiantuntijajärjestönä yhteistyössä OECD:n energiajärjestö IEA:n kanssa. NEA keskittyy yksinomaan ydinvoiman rauhanomaiseen käyttöön. NEA:n pääasiallisina tehtävinä on edistää ydinalan kansainvälistä yhteistyötä, ydinturvallisuutta, säteilyturvallisuutta, turvallista ydinjätehuoltoa, ydintekniikan tieteellistä tutkimusta, ydinalan lainsäädännön kehitystä ja kestävää kehitystä sekä koota ja julkaista alaa koskevaa tieteellistä tietoa. NEA:n johtajana toimii William D. Magwood, IV. == Historia == NEA perustettiin 1958 nimellä European Nuclear Energy Agency (ENEA), mutta nimi muutettiin 1972 nykyiseksi koska suuri osa jäsenistöä oli Euroopan ulkopuolella. NEA:a ei tule sekoittaa Euroopan unionin atomienergiajärjestöön EURATOMiin. NEA:n ensimmäisiä tehtäviä oli luoda perusteita kansainväliselle yhteistyölle ydintekniikan rauhanomaisen käytön alalla, johon kuului laajaa tutkimusta uusiin reaktorityyppeihin ja ydinpolttoaineen jälleenkäsittelyyn liittyen. 70-luvulta lähtien järjestö on keskittynyt enemmän tieteelliseen ja hallitustenväliseen yhteistyöhön jättäen spesifimmän teknisen tutkimuksen muille. == Aiheesta muualla == * NEA:n kotisivut Luokka:Ydinvoima Luokka:Kansainväliset järjestöt
Persefone

Persefone () tai homeerisessa muodossaan Persefoneia, Eleusiin mysteereissä myös Kore ( 'neito'), oli kreikkalaisessa mytologiassa kuolleiden valtakunnan valtiatar sekä Demeterin (maan, viljan ja hedelmien jumalattaren) tytär. Hänen roomalainen vastineensa on Proserpina.The Goddess Persephone Persefonea luonnehditaan nuoreksi kauniiksi naiseksi, jota kaikki rakastivat. Mytologian mukaan myös Haades halusi Persefonen itselleen ja kaappasi tämän mukaansa Manalaan. Demeter etsi tytärtään leppymättömästi ja kielsi kasveja kasvamasta, kunnes tyttö löytyisi. Lopulta maan muuttuessa autiomaaksi ylijumala Zeus määräsi Haadeen vapauttamaan Persefonen, mutta Haades ei suostunut vaan huijasi Persefonen syömään neljä granaattiomenan siementä, jonka takia hänen pitää viettää Haadeksen kanssa neljä kuukautta: kun Persefone lähtee äitinsä luota, äiti itkee ja kieltää kasveja kasvamasta; ja kun Persefone palaa, koittaa kevät. Toiset tarinat antavat myös osviittaa siitä, että Persefone olisi ollut tietoinen manalan granaattiomenien vaikutuksesta, ja söi ne tahallaan päättäen itse kohtalonsa. Persefonen kerrottiin olevan rakastunut Haadekseen ja myös nauttivan roolistaan manalan kuningattarena. Tämänkin tarinan mukaan Persefone kuitenkin viettää vain talven ajan aikaa manalassa ja hänen palatessaan kevät koittaa. ==Lähteet== ==Aiheesta muualla== Luokka:Antiikin Kreikan jumalattaret Luokka:Seulonnan keskeiset artikkelit Luokka:Kuoleman jumalat
Dingo (täsmennyssivu)

Dingo tarkoittaa seuraavia asioita ja henkilöitä: ==Eläimet== * Dingo, Australiassa ja Kaakkois-Aasiassa elävä koiraeläin ==Musiikki== * Dingo, suomalainen yhtye * Dingo, suomalaisen Technicolour-yhtyeen rumpali * The Dingoes, australialainen yhtye ==Sotakalusto== * Daimler Dingo, Daimlerin valmistama toisessa maailmansodassa käytetty panssariauto * ATF Dingo, saksalainen panssariauto * Dingo, australialainen toisessa maailmansodassa käytetty panssariauto ==Yhtiöt== * Dingo, japanilainen videopelejä kehittävä yhtiö
Kontortamänty

Kontortamänty (Pinus contorta) on mäntyjen sukuun ja mäntykasvien heimoon kuuluva puu. Kontortamänty on alun perin kotoisin Pohjois-Amerikasta. Sen alkuperäinen levinneisyysalue ulottui Alaskasta Brittiläiseen Kolumbiaan ja sieltä aina Kaliforniaan asti. Se muodostaa yleensä laajoja puhtaita metsiköitä.PikkuPuu – Kontortamänty == Alalajit == Kontortamännyllä on kolme alalajia, joista yhdestä on kaksi muunnosta. Tieteellisen nimen perässä lukee suuripiirteinen elinalue. *Pinus contorta subsp. contorta – rannikolla Alaskasta Kaliforniaan **Pinus contorta subsp. contorta var. contorta – Alaskasta Luoteis-Kaliforniaan **Pinus contorta subsp. contorta var. bolanderi – Kalifornian ja Washingtonin rannikolla *Pinus contorta subsp. murrayana – Pohjois-Kalifornian ja Washingtonin sisämaassa *Pinus contorta subsp. latifolia – Pääosin Kanadassa ja osin Coloradossa == Tuntomerkit == Kontortamänty voi olla 30–40 metriä korkea, mutta yleensä paljon pienempi, erityisesti subsp. contorta, kun taas subsp. murrayana voi kasvaa jopa 50 metriä korkeaksi. Puun kaarna on tummanharmaa ja muistuttaa paljon metsäkuusta. Kontortamännyn neulaset ovat pidemmät ja vihreämmät kuin Suomessa yleisellä metsämännyllä. Neulaset ovat parillisia ja usein kiertyneitä, pituudeltaan 3–7 cm. Kävyt ovat samaten 3–7 cm:n pituisia. Osa niistä on serotiinisia, eli ne avautuvat vasta, kun joutuvat korkeisiin lämpötiloihin (metsäpaloon). Subsp. murrayana vapauttaa siemenensä heti, kun ne ovat kypsiä. Suomessa ensimmäiset kontortamännyt istutettiin vuonna 1910 Mustilan Elimäkeen; silloiset istuttajat tunsivat puun nimellä murraynmänty. Suomessa puu menestyy aina Pohjois-Lapissa asti. Niitä on istutettu noin 10 000 hehtaarin alueelle lähinnä 1970-luvulla. Ruotsissa kontortamäntyä kasvaa 50 kertaa suuremmalla alueella, pääasiassa Sveanmaan luoteisosassa ja Norlannissa.Kontortamänty – Metsä vastaa Nuori kontortamänty kasvaa nopeammin kuin kotoinen metsämänty, kasvu kuitenkin hidastuu huomattavasti puun vanhetessa. Nopea kasvuvauhti mahdollistaa puun käytön puuteollisuuden raaka- aineena, se tuottaa myös 1,5 kertaa enemmän selluloosaa. Kontortamänty ei kuitenkaan ole Suomen luontainen puulaji, joten ympäristö voi olla rankka; mm. lumi ja myrskyt ovat olleet haittana puun kasvulle. Myöskään kontortamännyllä ei ole luontaista vastustuskykyä tietyille hyönteis- tai sienituholaisille. Toisaalta se on resistentti haapaa väli-isäntänään käyttävälle männynversoruosteelle, joka voi ajoittain pahoin vaurioittaa metsämännyn nuorten tainten versoja. == Katso myös == *Metsätuho == Lähteet == == Aiheesta muualla == *Suomen Lajitietokeskus: Kontortamänty (Pinus contorta) *Kassu – Kasvien suomenkieliset nimet: Kontortamänty (Pinus contorta) *ITIS: Pinus contorta *Invasive Species Compendium: Lodgepole pine *United States Department of Agriculture (USDA): Pinus contorta *USDA Forest Service: Lodgepole Pine (Pinus contorta) *Centre for Agriculture and Biosciences International (CABI): Pinus contorta (lodgepole pine) Luokka:Männyt
Titaani (mytologia)

Titaanit (, merkitsi ehkä esikreikaksi "kuningasta"Castrén & Pietilä-Castrén 2000, s.588) olivat kreikkalaisessa mytologiassa Uranoksen eli taivaan ja Gaian eli maaemon poikia ja tyttäriä. Seuraava jumalasukupolvi syöksi titaanit Tartarokseen. Titaaneitten johtajaksi noussut Kronos ja tämän vaimo Rhea olivat näiden olymposlaisten jumalten vanhemmat. Titaanit kuvataan jättiläismäisen suuriksi, ulkomuodoltaan ihmisen kaltaisiksi, väkivaltaisiksi olennoiksi, joita Hesiodoksen mukaan oli alun perin 12: Okeanos, Koios, Krios, Hyperion, Iapetos, Kronos, Theia, Rhea, Themis, Mnemosyne, Foibe ja Tethys. Näistä Okeanos ja Tethys, Hyperion ja Theia, Koios ja Foibe sekä Kronos ja Rhea muodostivat pariskunnat. Voitettuaan Uranoksen titaanit hallitsivat Kronoksen johdolla, kunnes Zeus kukisti heidät niin kutsutussa titanomakhiassa eli titaanien taistelussa Kronoksen lasten kronidien kanssa ja kyklooppien sekä satakätisten avulla. Runoilija Pindaroksen mukaan Zeus olisi lopulta vapauttanut titaanit vankeudestaan. Titaaneja ei pidä sekoittaa gigantteihin. == Lähteet == * === Viitteet === * Luokka:Seulonnan keskeiset artikkelit
Lennon

Lennon voi tarkoittaa seuraavia henkilöitä: *Aaron Lennon (s. 1987), englantilainen jalkapalloilija *Cynthia Powell Lennon (1939–2015), John Lennonin ensimmäinen vaimo *Dermott Lennon (s. 1969), irlantilainen esteratsastaja *John Lennon (1940–1980), brittiläinen muusikko, The Beatles -yhtyeen jäsen *Eeva Lennon (s. 1936), suomalainen toimittaja ja ulkomaankirjeenvaihtaja *Julian Lennon (s. 1963), brittiläinen muusikko *Neil Lennon (s. 1971), pohjoisirlantilainen jalkapalloilija *Peter Lennon (1930–2011), irlantilainen toimittaja ja dokumentaristi *Sean Lennon (s. 1975), yhdysvaltalainen muusikko, säveltäjä, tuottaja, näyttelijä ja käsikirjoittaja *Stephen Yaxley-Lennon (Tommy Robinson, s. 1982), brittiläinen aktivisti ja poliitikko *Yoko Ono Lennon (s. 1933), japanilais- yhdysvaltalainen muusikko ja taiteilija, John Lennonin toinen vaimo. == Kuvitteellisia henkilöitä == * Lennon, televisiosarjassa Lost
Serbiankuusi

Serbiankuusi (Picea omorika, serbiaksi: Панчићева оморика, Pančićeva omorika) kuuluu kuusiin ja mäntykasveihin. Serbiankuusi on Serbiasta kotoisin oleva, harvinainen Drina-joen varrella Länsi-Serbiassa kasvava puu. Luontaisella kasvualueellaan se kasvaa 1000–1500 metrin korkeudessa. Alun perin serbiankuusen löysi serbialainen kasvitieteilijä Josif Pančić vuonna 1875 Tara-vuorelta läheltä Zaovinen kylää. Puu nimettiin löytäjänsä mukaan (kts. serbialainen nimi). Emanuel von Purkyne viimeisteli työn vuosia myöhemmin. ==Kuvaus== Serbiankuusi on keskikokoinen puu, kasvaen 20–35 metriä korkeaksi. Suomen olosuhteissa pituus on noin 10-29 metriä. Latvus on paljon kapeampi ja tiheämpi kuin metsäkuusella. Paksuja neulasia on runsaasti ja ne kasvavat tiiviisti. Pituutta neulasilla on 10–20 mm, ulkonäöltään ne ovat litteähköjä ja tylppäkärkisiä. Neulaset siirottavat sivuille ja yläviistoon. Väriltään ne ovat tummanvihreitä yläpinnalta. Alapinnalla on vaaleat raidat, jonka vuoksi lehvästö näyttää usein hieman sinertävältä tai hopeanväriseltä. Kävyt ovat 4–7 senttimetrin pituisia, nuorena lähes tummia, mutta ne vaalenevat vanhetessaan. Serbiankuuselle erittäin koristeelliset kävyt ilmestyvät jo nuorena. Niiden käpysuomut ovat pyöreä- ja leveäkärkiset. Puu kasvaa luontaisella levinneisyysalueellaan jyrkillä, kallioisilla ja louhikkoisilla rinteillä. ==Levinneisyys ja käyttö== Serbiankuusi tai sen lähisukulaiset ovat kasvanut laajalla alueella tertiäärikaudella Keski-Euroopassa, sekä osissa Aasiaa ja Pohjois-Amerikkaa. Itämeren rannalta löytyvä meripihka voi olla laajalti peräisin serbiankuusista. Serbiankuusi on yleinen myös luontaisen esiintymisalueensa ulkopuolella. Komean säännöllisen ja maahan asti ulottuvan tasa-laatuisen latvuksensa ja runsaiden neulastensa ansiosta serbiankuusi on yleinen puutarhoissa sekä julkisissa puistoissa. Kapea kasvutapa vie myös vähän tilaa. Pohjois-Euroopassa ja Yhdysvalloissa sitä kasvatetaan paljon, koska se menestyy suuressa maalaatujen kirjossa, happamasta savesta hiekkaiseen ja kuivaan maaperään. Serbiankuusi kestää myös hyvin kaupunkien ilmansaasteita ja säilyy kauniina yli sadan vuoden ikäisenäkin. Serbiankuusta on kasvanut myös nyky-Suomen alueella Holstein-interglasiaalin aikana 400 000 vuotta sitten. Kittilän Naakenanvaaralta kairatusta turpeesta on löytynyt serbiankuusen siitepölyä. Okakuusen (Picea pungens) ohella serbiankuusi on Suomessa käytetyimpiä koristekuusia, jotka menestyvät aina Oulun korkeudella asti. Ensimmäiset siemenet saatiin Suomeen vuonna 1907 Arboretum Mustilaan.http://www.mtt.fi/mtts/pdf/mtts165.pdf (pdf) Serbiankuusta kasvatetaan joulukuusiksi ja varsinkin Pohjois-Euroopassa paperin tuotantoon. Se menestyy Suomessa kasvuvyöhykkeillä I-VI. ===Lajikkeita=== * 'Karel' mätässerbiankuusi, * 'Nana' kääpiöserbiankuusi, 3-5 m korkea ja tiheä muoto * 'Pendula' käärmeserbiankuusi * 'Pendula Bruns' riippaserbiankuusi ==Lähteet== Luokka:Kuuset Luokka:Uhanalaiset kasvit
Boeing KC-135 Stratotanker

Boeing KC-135 Stratotanker on ilmatankkauslentokone, jonka Yhdysvaltain ilmavoimat otti käyttöön vuonna 1957. Koneen ensilento oli vuonna 1956. Se perustuu Boeingin 367-80 ”Dash 80” -malliin. Malli korvasi KC-97 -tankkerin. Boeing on ilmoittanut saaneensa 24. helmikuuta 2011 sopimuksen KC-46 -tankkerin kehittämiseen Boeing 767 -koneen pohjalta. == Käyttö == KC-135 Stratotankerin tarkoituksena on ollut tarjota Yhdysvaltain strategisten ilmavoimien B-47 Stratojeteille ja sittemmin B-52 Stratofortresseille mahdollisuuden pysyä ilmassa ja saada kylmän sodan aikana Neuvostoliittoon tehtävälle ensi- tai vastaiskulle riittävät lentopolttoaineet laskeutumatta maahan välillä. Tankkaus maassa olisi tehnyt B-52:sta riippuvaisen lentokenttien sijainnista ja olisi pidentänyt maaliinlentoaikaa merkittävästi. Lisäksi lennon onnistuminen olisi riippuvaista siitä, onko reitin lentokentät kunnossa vai tuhottu. Ilmatankkauskoneet edustavat nykyaikaisten taktisten ilmaoperaatioiden liikkuvuutta ja pitkän matkan, jopa globaalia toimintakyvyä. Samaa toimintakykyä taktisille ilmaoperaatioille tarjoaa myös tietoliikenne- ja vakoilusateliitit, sekä satelliittipaikannusjärjestelmät (GPS, GLONASS, Galileo ja Beidou) sekä AWACS-tyyppiset tutka- ja taistelunjohtokoneet. Ilmatankkauskoneet ovat edelleen hyvin tarpeellisia, koska ne ovat kriittinen osa suurempien ilmaoperaatioiden huoltoa tarjoamalla polttoainetta pitkillä tehtävillä. KC-135 pystyy kuljettamaan yli 90 tonnin polttoainekuorman. Yhdysvaltain ilmavoimat tilasi ensimmäiset 29 KC-135-konetta vuonna 1954 ja vuoteen 1965 mennessä yhteensä 732 kappaletta. Malli pysyy käytössä kunnes uudet KC-46A Pegasus-tankkauskoneet korvaavat ne. Venäjän vastaavan kaltaisiin ilmatankkauskoneisiin kuuluu muun muassa Iljušin Il-76, jota on käytetty myös metsäpalojen sammuttamiseen ”vesipommittajana”. == KC-135 Stratotanker Suomessa == Suomessa KC-135 Stratotanker on nähty Lappeenranta International Air Showssa 3. heinäkuuta 2005. TIAS 2010 -lentonäytöksessä Tampereella oli yleisöllä mahdollisuus päästä tutustumaan koneeseen. Suomi on järjestänyt Yhdysvaltojen kanssa Suomen F/A-18 Hornet -hävittäjien lentäjien ilmatankkausharjoituksia säännöllisesti vuodesta 2009. KC-135-koneita on osallistunut näihin. Suomen liityttyä Natoon liittolaismaiden lentotoiminta Suomen ilmatilassa on lisääntynyt ja ajoittain mukana on ollut ilmatankkauskoneita. Niitä osallistuu joskus myös Suomessa pidettäviin sotaharjoituksiin. == Lähteet == Luokka:Sotilaslentokoneet KC-135 Stratotanker
Grönlanninvalas

Grönlanninvalas (Balaena mysticetus) on pohjoisilla merialueilla elävä suurikokoinen hetulavalaslaji. == Tuntomerkit == Grönlanninvalas on tumma eikä kovin sulavalinjainen eläin, jonka alaleuka on kaareva ja yläleuka kapea. Sen hetulat ovat pidemmät kuin millään muulla hetulavalaalla, jopa yli kolmemetriset. Grönlanninvalaan kallo on kovaa luuta, ja se hakkaa päällään jään alapintaan puhkaistakseen hengitysaukkoja. Pisimmät grönlanninvalaat ovat yli 20-metrisiä naaraita; uros on jonkin verran pienempi. Grönlanninvalas on maailman toiseksi painavin eläin, ja sinivalaan ohella ainoa, jonka suurimmat yksilöt voivat painaa toistasataa tonnia. Tavallisesti grönlanninvalaan paino on noin 50–60 tonnia. == Ikä == Vuonna 1999 löydettiin grönlanninvalas, joka todettiin silmän aminohappojen perusteella 211-vuotiaaksi. Toukokuussa 2007 inuitit löysivät Barrow’ssa, Alaskassa grönlanninvalaan, jonka kyljessä oli 1800-luvun lopulla käytetyn harppuunan kappaleita. Valaan iäksi arvioitiin noin 115–130 vuotta. Aiemminkin arveltiin, että grönlanninvalas voisi elää noin 80–100-vuotiaaksi.http://www.medicaldaily.com/can-marine-biology-help-us- live-forever-bowhead-whale-can-live-200-years-cancer-316424 == Levinneisyys == Grönlanninvalas on ainoa hetulavalas, joka elää koko elämänsä arktisilla merialueilla. Pohjoisesta jäämerestä levinneisyys ylettyy Atlantin ja Tyynenmeren pohjoisimpiin osiin. == Ravinto == Grönlanninvalas siivilöi hetuloillaan planktonia vedestä. Se syö lähinnä Calanus-suvun äyriäisiä sekä Spiratella- ja Limacina-sukujen nilviäisiä. == Uhanalaisuus == Kansainvälinen luonnonsuojeluliitto luokittelee grönlanninvalaan nykyään elinvoimaiseksi lajiksi, sillä lajin yksilömäärä on maailmanlaajuisesti kasvussa. Beringinmeren, Tšuktšimeren ja Beaufortinmeren populaation arvioidaan olevan yli 7 000 yksilön suuruinen, ja sen arvioidaan palautuneen jo valaanpyynnin aloittamista edeltäneelle tasolle. == Lähteet == Luokka:Silovalaat
Besoaarigaselli

Besoaarigaselli eli besoaariantilooppi (Antilope cervicapra)Besoaarigaselli (besoaariantilooppi) – Antilope cervicapra laji.fi. Suomen Lajitietokeskus on pienikokoinen intialainen antilooppilaji ja Antilope-suvun ainoa laji. == Ulkonäkö == Uroksen säkäkorkeus on 80 senttiä, naaras on vähän pienempi. Uroksen turkki on hyvin tummanruskea muualta paitsi vatsapuoli on valkoinen. Sarvet ovat kierteiset ja pitkät, jopa 70 cm. == Levinneisyys == Luontaisella elinalueellaan Aasiassa besoaarigaselleita elää nykyisin Intiassa ja Nepalissa. Aiemmin niitä tavattiin myös Bangladeshissa ja Pakistanissa. Niitä on istutettu Argentiinaan ja 1930-luvulla Yhdysvaltoihin Texasiin. == Lähteet == Luokka:Gasellit
Morus

Morus tarkoittaa seuraavia asioita: * mulperit eli mulperipuut (Morus), kasvisuku * valkosuulat (Morus), eläinsuku.
Sizzla

Sizzla Kalonji tai yksinkertaisemmin Sizzla, oikealta nimeltään Miguel Orlando Collins, (s. 17. huhtikuuta 1976 Kingston, Jamaika) on jamaikalainen reggae- ja dancehall-laulaja. Hän syntyi rastafari-perheeseen köyhässä August Townissa, Kingstonissa. Sizzla on julkaissut kymmenvuotisen esiintyjän uransa aikana yli 20 albumia, joista tunnetuimmat ovat Phillip ”Fatis” Burrellin tuottama Praise Ye Jah, sekä Bobby Digitalin tuottamat Black Woman and Child ja The Real Thing. Artisti tunnetaan laajasta ohjelmistosta, joka ulottuu 1990- ja 2000-luvun tiedostavan roots-musiikinanthemien lisäksi myös dancehall-, R'n'B- ja hiphop-vaikutteisiin hitteihin. Sizzla on saanut kyseenalaista huomiota homovastaisilla sanoituksillaan, joiden takia hän joutui peruuttamaan keikkoja Yhdistyneessä kuningaskunnassa ja Ranskassa. ==Diskografia== * Burning Up (1995) * Black Woman & Child (1997) * Praise Ye Jah (1997) * Kalonji (Eurooppa) / Freedom Cry (Yhdysvallat) (1998) * Good Ways (1999) * Royal Son of Ethiopia (1999) * Be I Strong (1999) * Liberate Yourself (2000) * Words of Thruth (2000) * Bob Ashanti (2000) * Taking Over (2001) * Rastafari Teach I Everything (2001) * Black History (2001) * Blaze Up The Chalwa (2002) * Ghetto Revolution (2002) * Up In Fire (2002) * Hosanna (2002) * Rise To The Occasion (2003) * Light Of My World (2003) * Red Alert (2004) * Speak Of Jah (2004) * Judgement Yard (2004) * Stay Focus (2004) * Jah Knows Best (2004) * Life (2004) * Soul Deep (2005) * Brighter Day 2005) * Burning Fire (2005) * Da Real Live Thing (2005) * Jah Protect (2006) * Ain't Gonna See Us Fall (2006) * Waterhouse Redemption (2006) * The Overstanding (2006) * Children of Jah (2007) * I-Space (2007) * Jah Bless Me With Life (2007) * Rastafari (2008) ==Aiheesta muualla== * Sizzla Kalonji and Judgement Yard Luokka:Jamaikalaiset reggaelaulajat Luokka:Vuonna 1976 syntyneet Luokka:Elävät henkilöt
Aspiskyy

Aspiskyy (Vipera aspis) on Keski-Euroopassa elävä käärmelaji. Se on kyytä myrkyllisempi ja on aiheuttanut kuolemia. Lajilla on erilaisia värimuotoja, kuten punertava. == Tuntomerkit == Aspiskyyn pituus on 60–70 cm, joskus jopa 94 cm; koiraat ovat suurempia kuin naaraat. Tummanharmaalla pohjalla on kapeiden mustien vinojuovien muodostama kuvio. == Levinneisyys == Aspiskyytä tavataan Sveitsissä, eteläisessä Saksassa, Ranskassa, Italiassa, Espanjan pohjoisosissa ja Sloveniassa. ==Lähteet== == Aiheesta muualla == *Laji.fi: Vipera aspis *ITIS: Vipera aspis *The University of Adelaide, Australia, Clinical Toxinology Resources: Vipera aspis Luokka:Kyykäärmeet
Kissanhäntä

Kissanhäntä voi tarkoittaa seuraavia asioita: * kissanhännät (Acalypha), suku tyräkkikasvien heimossa * kissanhäntä, lempinimi @-merkille
Retuperän WBK

Retuperän WBK on Helsingissä vuonna 1933 perustettu teekkariorkesteri, jonka kotipaikkana on nykyään Espoon Otaniemi. Yhtye parodioi 1900-luvun alkupuolella soittaneita vapaapalokuntien orkestereita. Yhtye konsertoi kahden vuoden välein Finlandia-talossa, jota yhtye nimittää Töölönlahden palokunnantaloksi. Tilaustapahtumissa yhtye esittää omalla tyylillään torviseitsikolle sovitettua tanssimusiikkia. Esitykseen kuuluvat musiikin lomassa pidettävät ”palopuheet”. Sisäasiainministeriön pelastusosasto nimesi Retuperän Wapaapalokunnan laatuaan ensimmäiseksi ministeriön kunniasopimuspalokunnaksi vuonna 2009.http://www.tekniikkatalous.fi/viihde/article343435.ece Palotorwi oli Retuperän WBK:n 1980-luvun alkupuoliskolla julkaisema vappulehti. == Kokoonpano == Retuperän WBK:n kokoonpano on vaihdellut historian aikana, mutta viime aikoina se on vakiintunut sisältämään konserttikokoonpanossaan seuraavat soittimet: * Klarinetti * Es-kornetti * Trumpetti * Käyrätorvi * Pasuuna * Baritonitorvi * Tuuba * Lyömäsoittimet Retuperän WBK:n nykyinen kapellimestari käyttää nimeä Minna-Aria Häsling. == Diskografia == * Retuperän WBK:n valioita, osa 1 (1966) * Retuperä Goes Crazy (1968) * RWBK (1972) * Retuperä konserttilavoilla (1973) * Walpurin välilevy (1983) * Palaa taas (1985) * Hyppy ja sirkustanssi (1993) * Elomme päivät (1997) * Retuperän 9. "Uudemmasta ranskalaisesta torvimusiikista" (2003) * RWBK Valioita, Sarja 10. "Kirkkaimmat lasihelmet" (2003) * Retusointia (2011) * Kuin äänilevyltä (2016) * Valittuja paloja (2024) Näiden äänitteiden lisäksi Retuperän WBK on esiintynyt useilla muilla äänitteillä, muun muassa Ylioppilasteatterin näytelmän "Aristofanes: Rauha" -soundtrack-EP:llä, Varsovan jazzjamboreen 1969 parhaat -äänitteellä, sekä Martti Servon säestäjänä joululevyllä "Joulu Puussa". == Lähteet == == Aiheesta muualla == * Retuperän WBK:n verkkosivut * Luokka:Akateemiset puhallinorkesterit Luokka:Suomalaiset huumoriyhtyeet Luokka:Teekkarikulttuuri
Näkyvän valon spektri

Näkyvän valon spektri tarkoittaa valon aallonpituusalueen silmin nähtävissä olevaa värijakaumaa. Valon spektri tulee näkyviin esimerkiksi valon kulkiessa prisman läpi: prismassa valon eri aallonpituudet taittuvat eri tavoin ja silmä erottaa ne eri värisinä. Eräänlaisena luonnon prismana toimii vesipisara. Valo taittuu vesipisarassa, ja tuloksena on sateenkaari. Maapallon ilmakehä päästää läpi sähkömagneettista säteilyä näkyvän valon alueella sekä huomattavasti matalamman taajuuden alueella radioaaltoja. Ihminen ja suurin osa muista eläimistä kykenevät havaitsemaan näkyvää valoa ja käyttämään hyväkseen värispektriä asioiden tunnistamiseen näköaistin avulla. Näkyvän valon lyhytaaltoinen pää on violetti ja pitkäaaltoinen punainen. Näkyvä valo kattaa aallonpituusalueen 380–750 nm.Cecie Starr: Biology: Concepts and Applications. Thomson Brooks/Cole, ISBN 053446226X Ihmissilmän herkkyys on suurin 555 nanometrissä, mikä vastaa vihreää valoa. Yksittäisen valon aallonpituuden aiheuttama väriaistimus muuttuu violetista punaiseen, kun aallonpituus muuttuu 400–700 nm. Väri Aallonpituus nanometriä (nm) Taajuus THz violetti ~ 380–430 nm ~ 790–700 THz sininen ~ 430–500 nm ~ 700–600 THz syaani ~ 500–520 nm ~ 600–580 THz vihreä ~ 520–565 nm ~ 580–530 THz keltainen ~ 565–590 nm ~ 530–510 THz oranssi ~ 590–625 nm ~ 510–480 THz punainen ~ 625–740 nm ~ 480–405 THz Spektrissä näkyvän valon viereisiä alueita ovat lähimpinä ultravioletti ja infrapuna. ==Katso myös== *Väri *Väriaisti == Lähteet == == Aiheesta muualla == Luokka:Väri Luokka:Näkö Luokka:Seulonnan keskeiset artikkelit
Kansainvälinen energiajärjestö

Kansainvälinen energiajärjestö (englanniksi International Energy Agency, IEA) on OECD:n vuonna 1974 perustama kansainvälistä energia-alan yhteistyötä edistävä järjestö. Se palvelee OECD:n jäsenmaita tieteellisenä ja alan kehitystä tukevana asiantuntijajärjestönä. IEA:n tehtävänä on edistää maailman energiaturvallisuutta, energian saatavuutta ja kestävän kehityksen mukaista taloudellista kasvua. IEA perustettiin 1970-luvun öljykriisin jälkeen, kun maailmanlaajuisen energiayhteistyön välttämättömyys kävi ilmeiseksi. Sen tehtäviä ovat ennaltaehkäistä öljyn saatavuuden häiriöitä sekä tarjota luotettavaa tutkimus- ja tilastotietoa öljy- ja energiamarkkinoille. IEA tukee ja edistää fossiilisten polttoaineiden korvaamiseen tähtäävää tutkimusta ja tekee yhteistyötä OECD:n ydinenergiajärjestön NEA:n kanssa. IEA on huolissaan öljynkulutuksen kasvusta ja tarjonnan vähenemisestä. Valmisteilla olevan raportin mukaan IEA arvioi, että kansainvälisten öljy-yhtiöiden varannot ovat ehtymässä ja öljyntuotanto siirtyy yhä enemmän kansallisten yhtiöiden käsiin. Aiemmin kysynnän kasvusta suurin osa tuli Euroopasta ja Yhdysvalloista. Jatkossa kysyntää kasvattavat Kiina, Intia ja Lähi-itä.Energiajärjestö: Öljyn väheneminen tuo uuden maailmanjärjestyksen YLE 23.5.2008 ==Jäsenmaat== Lähde: * * * * * * * * * * * * * * * * * * * * * * * * * * * * * * ===Tarkkailijavaltiot=== Lähde: * * * * * * * * ==Ilmastonmuutos== IEA:n mukaan maailma on hyvin kaukana kestävästä kehityksestä. Järjestön alkuvuonna 2008 julkaistun raportin mukaan kasvihuonepäästöt on saatava vähenemään, jotta ilmastonmuutoksen aiheuttamilta meren pinnan nousulta ja äärimmäisiltä sääolosuhteilta vältyttäisiin. IEA:n mukaan hiilidioksidipäästöjen vähennys vaatisi energiateknologian vallankumousta, jonka aikaan saamisesta ovat vastuussa eri maiden hallitukset. Muutoksen kokonaiskustannuksiksi raportti arvioi 30 000 miljardia euroa 40 vuoden aikana, joka olisi noin yksi prosentti maailman bruttokansantuotteesta. IEA:n mukaan todellinen käänne ilmastonmuutoksessa vaatisi hiilidioksidipäästöille määritellyn hinnan nostamista noin 80-200 euroon tonnilta. Raportin julkaisuaikaan Euroopassa käytiin päästökauppaa hintaan 20 euroa/tonni.Ilmastonmuutoksen hidastaminen maksaa kymmeniä biljoonia YLE 6.6.2008 ==Atomivoima== IEA ennusti vuonna 2003, että ydinsähkön osuus sähköstä laskee vuoden 2001 19 %:sta 12 %:iin vuoteen 2025 mennessä. Osuus oli vuonna 2004 16 %Ulla Klötzer, Säteilevä tulevaisuus. Osa 1: Atomit rauhan käytössä, Sahlgrens 2006, s. 237 ja vuonna 2007 13,8 %. ==Lähteet== == Aiheesta muualla == * IEA:n kotisivut * IEA wants brakes on fuel consumption Artikkeli IEA:n öljynsäästöraportista Luokka:Energia Luokka:Kansainväliset järjestöt
Viri

Viri oli Suomessa vuonna 1936 suunniteltu ja rakennettu yksipaikkainen taitolentokelpoinen lentokone. Koneen suunnittelun teki diplomi-insinööri Arvo Ylinen ja sen rakennelaskelmat teki Olavi Miekk-oja. Sen toteutuksen rahoitti Ilmailuinsinöörien kerho. Se rakennettiin Veljekset Karhumäki -yhtiön tehtaalla, Keljossa. Se valmistui 15. syyskuuta 1936. Kone lensi pari vuotta tunnuksella OH-IIK. Se tuhoutui onnettomuudessa 1. tammikuuta 1938. Sen korvaavaa konetta kaavailtiin tehtäväksi talvisodan alkaessa, mutta sodan alkaminen esti sen. == Tekniset tiedot == Viri oli yksimoottorinen, ylätasoinen kevyt siviililentokone. Sen moottorina toimi Szekely SR-3-0-moottori, jonka teho oli 37 hevosvoimaa. Koneen kärkiväli oli 8 metriä ja pituus 6 metriä. Koneen paino oli 350 kg. Sen huippunopeus oli 142 km/h. == Museokoneita Suomessa == Alkuperäisestä lentokoneesta ei ole jäljellä mitään, mutta vuosina 2005–2007 oli rakenteilla koneen replika Suomen ilmailumuseossa. == Lähteet == * Suomen ilmailumuseon näyttely 10.6.2005. * == Aiheesta muualla == * Suomen ilmailumuseo: Alkuperäinen Virin moottori museon kokoelmiin * Ensiluokkaisia urheilulentokoneita valmistetaan jo Suomessakin. Kotimainen "Viri" on täysin aerobatiakelpoinen ja maksaa vain 60,000 mk, Aamulehti, 01.05.1937, nro 116, s. 10, Kansalliskirjaston digitaaliset aineistot __NOTOC__ Luokka:Urheilulentokoneet Luokka:Veljekset Karhumäen ilma-alukset
Titus Hjelm

Titus Hjelm (s. 15. lokakuuta 1974 Helsinki) on suomalainen uskontotieteilijä ja muusikko. Hänet tunnetaan erityisesti saatananpalvontaa koskevista tutkimuksistaan. Hjelmin uskontotieteen väitöskirja Saatananpalvonta, media ja suomalainen yhteiskunta tarkastettiin Helsingin yliopiston teologisessa tiedekunnassa 2005. Hjelm soittaa bassoa power metal -yhtye Thunderstonessa. == Elämä ja ura == Hjelm kirjoitti ylioppilaaksi Sibelius-lukiosta 1993 ja valmistui teologian maisteriksi 1999 uskontotiede pääaineenaan. Hjelm on työskenteli Sibelius-lukiossa uskonnon ja elämänkatsomustiedon opettajana 1997–2002. Hjelm työskenteli University College Londonissa sosiologian lehtorina 2007–2018. Vuonna 2018 Hjelm aloitti Helsingin yliopiston uskontotieteen apulaisprofessorina. Titus Hjelm, Orc-ID. Tammikuusta 2022 alkaen Hjelm on toiminut uskontotieteen professorina. Hjelm on soittanut Thunderstonen lisäksi muun muassa Antidote-yhtyeessä. == Teoksia == * * * == Lähteet == == Aiheesta muualla == * Hevirokkari löysi uran uskonnoista. Tiede 12/2011. Luokka:Suomalaiset uskontotieteilijät Luokka:Helsingin yliopiston professorit Luokka:Suomalaiset metallimusiikin basistit Luokka:Thunderstonen jäsenet Luokka:Vuonna 1974 syntyneet Luokka:Elävät henkilöt
Juhannuskokko

Juhannuskokko on juhannusyönä poltettava kokkovalkea, juhannustuli. Yleensä perheet, suvut, yhteisöt tai seurueet rakentavat ja polttavat juhannuskokon yhdessä. Juhannuskokkoja on tapana polttaa vesistöjen rannoilla tai aukeilla paikoilla. Juhannuskokot ovat hyvin vanha perinne, joka tunnetaan edelleen varsinkin Itämeren lähialueilla, mutta myös esimerkiksi Irlannissa. Suurimmassa osassa Suomea juhannuskokot ovat erittäin yleisiä, sillä monet menevät juhannukseksi kesämökille, josta usein löytyy turvalliseksi ja näkyväksi polttopaikaksi soveltuva ranta. Kokkoja poltetaan myös yleisillä rannoilla ja aukioilla, jolloin lähialueiden väkeä saattaa olla runsaastikin seuraamassa. Mikäli maasto on kuivaa, kokko voidaan rakentaa myös lautan päälle ja ankkuroida kauas rannasta, jolloin tuli ei pääse kovin helposti leviämään. Suomessa juhannuskokkoja poltettiin perinteisesti lähinnä Itä- ja Sisä-Suomessa sekä Karjalassa. Juhannuskokon ”perinteisin” polttopaikka onkin järvenranta, jollaisia löytyy eniten Järvi-Suomesta. Isoja tulia poltettiin Länsi-Suomessakin, esimerkiksi pääsiäiskokot ja Helluntain helavalkeat. Osassa Suomesta juhannuskokon polttaminen yleistyi vasta 1800-luvun lopulla. Suuressa osassa Pohjanmaata juhannuskokko ei vieläkään ole yleinen. Sen sijaan poltetaan pääsiäiskokkoa pääsiäisenä. Karjalassa on poltettu vieri vieressä useita kokkotulia rannansuuntaisena ketjuna. Näistä isointa ja keskeisimmällä paikalla sijaitsevaa on kutsuttu Ukko-kokoksi. Piikkimäisen kapea ja korkea juhannuskokko säärikokko eli tornikokko on tunnettu vain Karjalankannaksella, tosin Alpeilla on poltettu samantapaisia juhannuskokkoja. Kokkotulien eräs alkuperäinen tarkoitus on ollut pitää pahat henget loitolla. Henkiä on peloteltu myös meluamalla. Vastaavia tulia on poltettu myös talvipäivänseisauksen aikoihin. Ilmeisesti uskottiin, että näinä taianomaisina aikoina, kun auringon liike näyttää pysähtyvän vähäksi aikaa ääripäähänsä, tulevat henkiolennot levottomiksi ja lähtevät liikkeelle. Venäjällä on joskus juhannuksena tavattu laittaa palava kärrynpyörä vierimään rinnettä alas. Latviassa on poltettu juhannusyönä mäkien päällä Jāņi-tulia. Jāņi-tulessa poltetaan paaluun kiinnitetty, tervattu kärrynpyörä. Pyöriä polttamalla on symboloitu vuodenkiertoa. ==Katso myös== * Vakkajuhlat * Juhannustaika ==Lähteet== == Aiheesta muualla == kokko Luokka:Tuli
Aromaattinen hiilivety

Aromaattinen hiilivety, areeni tai aromaatti on aromaattinen yhdiste ja hiilivety, jossa on tasomainen rengasrakenne, jossa π-sidosten elektronit ovat delokalisoituneet koko renkaan ylle. Näin voi käydä, kun nimellisesti joka toinen sidos on kaksoissidos, joka toinen yksinkertainen sidos (ks. aromaattinen yhdiste). Termiä käytetään usein synonyyminä bentseenirenkaan sisältäville yhdisteille, mutta muitakin on olemassa. Delokalisaation vuoksi aromaattinen rengas on entrooppisista syistä vakaampi kuin kaksois-, ja yksöissidosten ketju, joten aromaattien rengas on vakaa eikä reagoi helposti. Yksinkertaisin neutraali aromaattinen hiilivety on bentseeni. Yksinkertainen polyaromaatti on naftaleeni. Monilla aromaattisilla hiilivedyillä on voimakas tuoksu, mistä nimitys alun perin tuli. * Luokka:Funktionaaliset ryhmät
Poul Schlüter

Poul Holmskov Schlüter (3. huhtikuuta 1929 – 27. toukokuuta 2021) oli tanskalainen poliitikko, joka toimi maansa pääministerinä vuosina 1982–1993. Schlüter valmistui oikeustieteen kandidaatiksi vuonna 1957 ja asianajajaksi vuonna 1960. Hän nousi kansankäräjille vuonna 1964 ja toimi siellä aina vuoteen 1994 asti. Hän oli myös Konservatiivisen kansanpuolueen (KF) puheenjohtaja vuosina 1974–1977 ja 1981–1993. Hän on ensimmäinen ja tähän mennessä ainut puolueensa pääministeriksi noussut puheenjohtaja. Vuonna 1984, pääministeriuransa alussa, hän ansaitsi tittelin "Vuoden pohjoismaalainen poliitikko". Sen jälkeen hänet palkittu myös lukuisilla muilla kansallisilla ja kansainvälisillä palkinnoilla. 1980-luvun lopussa muutaman vuoden noususuhdanteen jälkeen Tanskan talous syöksyi lamaan, ja Schlüterin hallitus aloitti säästöohjelmat. Ne olivat epäsuosittuja kansan keskuudessa, ja siksi niitä haukuttiin nimellä kartoffelkuren (). Ennen pääministeriyttään Schlüter oli toiminut Euroopan neuvoston jäsenenä vuosina 1971–1974 ja Tanskan delegaation johdossa Pohjoismaiden neuvostossa 1978–1979. Hän joutui eroamaan pääministerin paikalta vuonna 1993, kun selvisi, että hän oli antanut parlamentille vääriä tietoja. Tapaus tunnetaan nimellä "Tamilsagen" johon liittyi Sri Lankan sisällissodan tamilipakolaisten turvapaikkahakemuksia. Pääministeriuransa jälkeen Schlüter oli Euroopan parlamentin jäsenenä vuosina 1994–1999, ensimmäiset kolme vuotta hän toimi parlamentin varapuhemiehenä. Schlüterin omaelämäkerta Sikken et liv julkaistiin vuonna 1999. == Lähteet == * Ceposin kuka-kukin-on * === Viitteet === == Aiheesta muualla == * Luokka:Eurooppa-neuvoston puheenjohtajat Luokka:Tanskan pääministerit Luokka:Tanskalaiset europarlamentaarikot Luokka:Tanskan puolueiden puheenjohtajat Luokka:Vuonna 1929 syntyneet Luokka:Vuonna 2021 kuolleet
Maakaasubussi

thumb|200px|Helsingin Bussiliikenteen Volvo 8500LE-maakaasubussi Maakaasubussi on linja-auto, joka käyttää polttoaineena maakaasua. Tyypillisiä tuntomerkkejä näillä busseilla ovat katon päällä oleva iso "kuhmu", eli maakaasusäiliö ja dieselmoottorin äänestä poikkeava matala hyminä. Maakaasubussien käyttö vähentää hiukkasten ja typen oksidien päästöjä sekä laskee liikenteen melutasoa verrattuna perinteisiin linja-autoihin. Maakaasubussien etuja ovat ympäristöystävällisyyden lisäksi alemmat käyttökustannukset ja haittoja puolestaan hankinta- ja huoltokustannukset. Maakaasubussi on noin 40 000 euroa kalliimpi kuin perinteinen dieselkäyttöinen linja-auto. Lisäksi haittapuoli on se, että maakaasu voi olla räjähdysherkkää sisätiloihin joutuessaan ja tämän johdosta maakaasubusseilla ei saa ajaa esimerkiksi Kampin keskuksen maanalaiselle linja-autoasemalle kuten Helsingin Kampin linja-autoasemalle. Maakaasun käyttäminen polttoaineena edellyttää myös korkeaa painetta kestäviä kaasusäiliöitä jotka ovat tilaavieviä, painavia ja kalliita. Saman toimintamatkan saavuttamiseksi maakaasubussien polttoainesäiliö vaatii kuusi kertaa suuremman tilavuuden verrattuna dieseltankkiin. == Maakaasubussit Suomessa == Maakaasubusseja oli Suomessa käytössä vain pääkaupunkiseudulla. Bussit tankattiin Helsingin Bussiliikenne Oy:n varikolla Ruskeasuolla, Pirkkolan tankkausasemalla tai tankkausasemalla Helsingin Malmilla, Tattarisuon teollisuusalueen tuntumassa. Helsingin ensimmäiset maakaasubussit otti käyttöön Tammelundin Liikenne Oy vuonna 1996. Nämä bussit ovat liikennöineet Helsingin kaupungin alueella siitä alkaen. HKL-Bussiliikenne (nyk. Helsingin Bussiliikenne Oy) otti ensimmäiset maakaasubussit käyttöön vuonna 1998. Concordia Bus Finland sai kolme ainoaa maakaasubussiansa vuonna 2000. Ne poistettiin tammikuussa 2011. 11.8.2007 Helsingin sisäisessä liikenteessä oli käytössä 84 maakaasubussia, joista 62 kpl Helsingin Bussiliikenteellä, 11 kpl Tammelundin Liikenteellä ja loput Concordia Bus Finlandilla. Vuonna 2009 Helsingin Bussiliikenteellä oli 85 maakaasubussia. Vuoden 2011 alussa Helsingin seudulla oli käytössä noin sata maakaasubussia, mutta maakaasubussien suosio oli laskussa muun muassa kiristyneen maakaasuverotuksen vuosi. Lopulta vuonna 2013 Helsingin Bussiliikenne Oy ilmoitti luopuvansa maakaasubusseistaan osana yhtiön säästöohjelmaa ja korvaavansa ne joko diesel- tai hybridikalustolla. ==Lähteet== Luokka:Linja- autot
Talviolympialaiset 1992

Vuoden 1992 talviolympialaiset järjestettiin Albertvillessä Ranskassa. Kilpailut avattiin 8. helmikuuta ja päätettiin 23. helmikuuta vuonna 1992. Kilpailut avasi virallisesti Ranskan presidentti François Mitterrand. Olympialaisten valan vannoi toimitsijoiden puolesta Pierre Bornat ja urheilijoiden puolesta Surya Bonaly. Olympiatulen sytyttivät Michel Platini ja François-Cyrille Grange. Albertvillen talviolympialaiset olivat viimeiset, jotka järjestettiin samana vuonna kesäolympialaisten kanssa. == Valintaprosessi == Pitopaikka päätettiin KOK:n yleiskokouksessa 16. lokakuuta 1986 Lausannessa, Sveitsissä. Kilpailujen järjestäjäksi oli seitsemän hakijaa. Äänestystulokset Kaupunki Maa Kierros 1 Kierros 2 Kierros 3 Kierros 4 Kierros 5 Kierros 6 Albertville 19 26 29 42 — 51 Sofia 25 25 28 24 — 25 Falun 10 11 11 11 41 9 Lillehammer 10 11 9 11 40 — Cortina d’Ampezzo 7 6 7 — — — Anchorage 7 5 — — — — Berchtesgaden 6 — — — — — ==Lajit == Olympiaohjelmassa oli 57 tapahtumaa 12 eri urheilulajissa. Lisäksi mukana oli kaksi varsinaista näytöslajia ja freestylehiihtoon kuuluvat näytöskilpailut, lajeina suksibaletti ja hypyt. * * * * * * * * ** ** ** * * === Näytöslajit === * * * (suksibaletti ja hypyt) == Osallistujamaat == Kisoihin osallistui 1 801 urheilijaa 64 maasta. Urheilijoista miehiä oli 1 313 ja naisia 488. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Mitalitaulukko== Vuoden 1992 talviolympialaisten mitalitaulukon ykkössijan saavutti Saksa. == Kilpailujen kohokohtia == * Short track (lyhyen radan pikaluistelu), kumparelasku ja naisten ampumahiihto ensimmäistä kertaa mukana kisaohjelmassa. * Norjalaiset maastohiihtäjät Björn Dählie ja Vegard Ulvang voittivat kumpikin kolme kultamitalia. * Pikaluistelija Bonnie Blair voitti kultaa sekä 500 että 1 000 metrillä; Gunda Niemann voitti pisimmät matkat, 3 000 ja 5 000 metriä. * Mäkihyppääjä Toni Niemisestä tuli kautta aikain nuorin miespuolinen olympiavoittaja talviolympialaisissa. * Uusiseelantilaisesta Annelise Cobergeristä tuli ensimmäinen eteläiseltä pallonpuoliskolta kotoisin oleva talviolympialaisissa mitalin voittanut – hopeaa naisten pujottelussa. * Kim Kihoon voitti kaksi kultaa short trackissa. == Lähteet == *
Viena

Viena tai Wiena voi tarkoittaa seuraavia: * Viena eli Vienan Karjala, historiallis-maantieteellinen alue Venäjän Karjalan pohjoisosassa * Vienan lääni eli Arkangelin kuvernementti, hallintoalue Venäjällä 1784–1929, ulottui Vienan Karjalasta Uralille saakka * Viena, suomalainen naisen etunimi * Aputykkivene Viena, Suomen merivoimissa palvellut sota-alus * Viena, Värttinän albumi vuodelta 2015 * Viena tai Wiena, sukunimenä: ** Topias Wiena (s. 1996), suomalainen jalkapalloilija == Katso myös == * Vienan Karjala, Petroskoissa ilmestynyt vienankarjalankielinen sanomalehti * Vienanjoki, joki Venäjällä Arkangelin alueella * Vienankannas, kannas Äänisen ja Äänislahden välissä Venäjällä * Vienanlahti, Vienameren lahti Arkangelin alueella * Vienanmeri, meri Luoteis-Venäjällä
Ponille kyytiä

Ponille kyytiä () on kolmen brittiläisen naiskoomikon, Fiona Allenin, Doon Mackichanin ja Sally Phillipsin, vetämä televisiosketsisarja. Sitä esitettiin Britanniassa vuosina 1999–2003. Sarjalla oli 2,5 miljoonaa katsojaa. Sarjalle on tyypillistä satiirinen, jopa karski huumori, joka viittaa usein seksuaalisuuteen mutta myös muihin arkielämän ilmiöihin kuten työpaikkakiusaamiseen. On väitetty, ettei miehillä olisi mitään mahdollisuutta käsitellä arkoja aiheita sarjan esittämällä tavalla. Suomessa sarjaa on esittänyt Yle TV1. Sarjasta on julkaistu Britanniassa parhaat palat -valikoima-DVD, ja keväästä 2008 alkaen sarjan kolme tuotantokautta on julkaistu DVD:nä Suomessa, Norjassa, Tanskassa ja Ruotsissa. ==Palkinnot== * Emmy-palkinto: 1999, 2000. == Lähteet == ==Aiheesta muualla== * Luokka:Brittikomediat Luokka:Channel 4:n televisio-ohjelmat Luokka:2000-vuosikymmenen brittiläiset televisiosarjat Luokka:Brittiläiset sketsisarjat
Bob Dole

Robert Joseph "Bob" Dole (22. heinäkuuta 1923 Russell, Kansas, Yhdysvallat – 5. joulukuuta 2021 Washington D.C., Yhdysvallat) oli yhdysvaltalainen republikaanipuolueen poliitikko. Dole toimi Yhdysvaltain senaatin enemmistöjohtajana 1985–1987 ja 1995–1996 ja oli presidenttiehdokkaana vuoden 1996 presidentinvaaleissa. Hän oli Kansasin osavaltion edustaja Yhdysvaltain edustajainhuoneessa vuosina 1961–1969 ja Yhdysvaltain senaatissa vuosina 1969–1996. Hän oli republikaanisen puolueen virallisena valtakunnallisena ehdokkaana kahteen otteeseen, ensin Gerald R. Fordin varapresidenttiehdokkaana 1976 ja viisi vaalikautta myöhemmin presidenttiehdokkaana 1996, häviten molemmissa vaaleissa. Dole luopui poliitikonurastaan Bill Clintonin voitettua helposti vuoden 1996 presidentinvaalit. Dolen oikea käsi halvaantui hänen taistellessaan Italiassa toisessa maailmansodassa. Hänen vaimonsa (vuodesta 1975) Elizabeth Dole on Yhdysvaltain entinen liikenneministeri (1983–1987) ja työministeri (1989–1990), joka on myös toiminut Yhdysvaltain senaatin jäsenenä, vuosina 2003–2009 Pohjois-Carolinan osavaltion edustajana. Dolen ensimmäinen vaimo oli Phyllis Holden, jonka kanssa hän oli naimisissa vuodesta 1948 vuoteen 1972, ja jonka kanssa hän sai yhden lapsen, vuonna 1954 syntyneen tyttären. Dolella todettiin keuhkosyöpä alkuvuonna 2021. Hän kuoli sairauteensa 98-vuotiaana kotonaan Washingtonissa 5. joulukuuta 2021. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset presidenttiehdokkaat Luokka:Vammaiset poliitikot Luokka:Vuonna 1923 syntyneet Luokka:Vuonna 2021 kuolleet Luokka:Yhdysvaltain senaatin enemmistöjohtajat
Lasertykki

Lasertykki on kuvitteellinen laser-ase, jota käytetään usein tieteiskirjallisuudessa ja tietokone- ja videopeleissä. Lasertykkien toimintaperiaate vaihtelee usein. Joidenkin tykkien ampumat säteet tavoittavat kohteen välittömästi, kun taas jotkin säteet käyttäytyvät kuten luodit, eli lentävät suhteellisen hitaasti kohteeseen huolimatta siitä, että säteiden tulisi olla valoa ja siten liikkua valonnopeudella. Yhteistä lasertykkien säteille kuitenkin yleensä on se, että niiden lentorata on havaittavissa. Todellisuudessa lasersäde ei näy tyhjiössä, vaan se ilmenee vain osuessaan johonkin aineeseen joka heijastaa valoa; ilmakehässä ammuttu lasersäde näkyy ilmakehän epäpuhtauksien ja happimolekyylien ansiosta. Pitää myös ottaa huomioon, että on olemassa runsas määrä näkymättömällä aallonpituudella toimivia lasereita, esimerkiksi hiilimonoksidilaser, joilla saavutetaan huomattavasti suurempi hyötysuhde kuin näkyvän valon lasereilla. Toisinaan lasersäteet kuvataan räjähtäviksi osuessaan johonkin. Tämä voisi tarkoittaa sitä, että kyseessä ei olisikaan laserase, vaan esimerkiksi pitkulaisen muotoinen ammus jotain hehkuvaa ainetta, esimerkiksi plasmaa. Luokka:Kuvitteelliset aseet